**Molėtų rajono savivaldybės taryba**

**SPRENDIMAS**

**Dėl MOLĖTŲ RAJONO SAVIVALDYBĖS NEVYRIAUSYBINIŲ ORGANIZACIJŲ TARYBOS NUOSTATŲ PATVIRTINIMO ir FINANSUOTINŲ nevyriausybinių organizacijų veiklos sričių 2020-2022 metams nustatymo**

2019 m. gegužės 28 d. Nr. B1-137

Molėtai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos nevyriausybinių organizacijų plėtros įstatymo 4 straipsnio 4 dalies 1 punktu, 6 straipsnio 2 dalimi, vykdydama Molėtų rajono savivaldybės strateginio veiklos plano 2020–2022 metams, patvirtinto Molėtų rajono savivaldybės tarybos 2020 m. sausio 30 d. sprendimu Nr. B1-1 „Dėl Molėtų rajono savivaldybės strateginio veiklos plano 2020–2022 metams patvirtinimo“, 5 programos „Kultūros, sporto ir jaunimo politikos plėtros ir bendruomeniškumo skatinimo programa“ 3 tikslo 1 uždavinio priemonę „Nevyriausybinių organizacijų veiklos skatinimas“ bei atsižvelgdama į Vyriausybės atstovų įstaigos Vyriausybės atstovo Panevėžio ir Utenos apskrityse 2020 m. kovo 2 d. raštą Nr. (5.14)-S3-31 „Dėl Lietuvos Respublikos nevyriausybinių organizacijų plėtros įstatymo Nr. XII-717 pakeitimo įstatymo nuostatų įgyvendinimo“,

Molėtų rajono savivaldybės taryba n u s p r e n d ž i a:

1. Patvirtinti Molėtų rajono savivaldybės nevyriausybinių organizacijų tarybos nuostatus (pridedama).
2. Nustatyti šias Molėtų rajono savivaldybės biudžeto lėšomis finansuotinas nevyriausybinių organizacijų veiklos sritis 2020 – 2022 metams: kultūra, turizmas, švietimas, sportas, socialinė integracija ir socialinių paslaugų teikimas, sveikata, pilietiškumas, bendruomeniškumo skatinimas.

 3. Pripažinti netekusiu galios Molėtų rajono savivaldybės tarybos 2015 m. kovo 26 d. sprendimą Nr. B1-74 „Dėl Molėtų rajono savivaldybės nevyriausybinių organizacijų tarybos nuostatų patvirtinimo“.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras Saulius Jauneika